Document ID: 31987R2158

*****
ΚΑΝΟΝΙΣΜΟΣ (ΕΟΚ) αριθ. 2158/87 ΤΗΣ ΕΠΙΤΡΟΠΗΣ
της 22ας Ιουλίου 1987
σχετικά με τις εξαγωγές γεωργικών προϊόντων προς τη νήσο Helgoland
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 16 παράγραφος 6 και το άρθρο 24, καθώς και τις αντίστοιχες διατάξεις των άλλων κανονισμών περί κοινής οργανώσεων της αγοράς για τα γεωργικά προϊόντα,
τον κανονισμό (ΕΟΚ) αριθ. 2746/75 του Συμβουλίου της 29ης Οκτωβρίου 1975 περί των γενικών κανόνων για τη χορήγηση επιστροφών κατά την εξαγωγή στον τομέα των σιτηρών και περί των κριτηρίων καθορισμού του ύψους τους (3), και ιδίως το άρθρο 8 παράγραφος 2 δεύτερο εδάφιο και παράγραφος 3, καθώς και τις αντίστοιχες διατάξεις των κανονισμών του Συμβουλίου αριθ. 142/67/ΕΟΚ (κραμβόσποροι, γογγυλόσποροι, ηλιανθόσποροι) (4), αριθ. 171/67/ΕΟΚ (ελαιόλαδο) (5), (ΕΟΚ) αριθ. 766/68 (ζάχαρη) (6), (ΕΟΚ) αριθ. 876/68 (γάλα και γαλακτοκομικά προϊόντα) (7), (ΕΟΚ) αριθ. 885/68 (βόειο κρέας) (8), (ΕΟΚ) αριθ. 2518/69 (οπωροκηπευτικά) (9), (ΕΟΚ) αριθ. 326/71 (ακατέργαστος καπνός) (10), (ΕΟΚ) αριθ. 2743/75 (σύνθετες ζωοτροφές με βάση τα σιτηρά) (11), (ΕΟΚ) αριθ. 2744/75 (μεταποιημένα προϊόντα με βάση τα σιτηρά και το ρύζι (12), (ΕΟΚ) αριθ. 2768/75 (χοίρειο κρέας) (13), (ΕΟΚ) αριθ. 2774/75 (αυγά) (14), (ΕΟΚ) αριθ. 2779/75 (κρέας πουλερικών) (15), (ΕΟΚ) αριθ. 110/76 (προϊόντα αλιείας) (16), (ΕΟΚ) αριθ. 1431/76 (ρύζι) (17), (ΕΟΚ) αριθ. 519/77 (μεταποιημένα προϊόντα με βάση τα οπωροκηπευτικά (18), (ΕΟΚ) αριθ. 345/79 (οίνοι) (19),
Εκτιμώντας:
ότι το άρθρο 9 παράγραφος 1 του κανονισμού (ΕΟΚ) αριθ. 2730/79 της Επιτροπής (20), όπως τροποποιήθηκε τελευταία από τον κανονισμό (ΕΟΚ) αριθ. 1180/87 (21), και το άρθρο 1 παράγραφος 1 δεύτερο εδάφιο της οδηγίας 81/177/ΕΟΚ του Συμβουλίου της 24ης Φεβρουαρίου 1981 σχετικά με την εναρμόνιση των διαδικασιών εξαγωγής των κοινοτικών εμπορευμάτων (22) δεν επιτρέπουν να θεωρηθεί η νήσος Helgoland ως προορισμός για τον οποίο μπορούν να χορηγηθούν επιστροφές·
ότι οι γερμανικές εθνικές τελωνειακές διατάξεις απαγορεύουν την πώληση και την κατανάλωση αφορολογήτων εμπορευμάτων στα σκάφη που πλέουν μεταξύ των γερμανικών λιμανιών και της νήσου Helgoland· ότι η αρχή αυτή πρέπει να εφαρμοσθεί επίσης για τα γεωργικά προϊόντα που εξάγονται προς τη νήσο Helgoland·
ότι όσον αφορά την εφαρμογή των απαλλαγών από δασμούς κατά την εισαγωγή, η νήσος Helgoland θεωρείται ως τρίτη χώρα σύμφωνα με το άρθρο 1 παράγραφος 3 του κανονισμού (ΕΟΚ) αριθ. 918/83 του Συμβουλίου της 28ης Μαρτίου 1983 για τη θέσπιση του κοινοτικού καθεστώτος τελωνειακών ατελειών (23)·
ότι πρέπει να διευκολυνθεί η κατανάλωση των γεωργικών προϊόντων της Κοινότητας στη νήσο Helgoland και ότι πρέπει, για το σκοπό αυτό, να θεσπιστούν οι αναγκαίες διατάξεις·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη όλων των ενδιαφερομένων επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 9 παράγραφος 1 του κανονισμού (ΕΟΚ) αριθ. 2730/79 και από το άρθρο 1 παράγραφος 1 δεύτερο εδάφιο της οδηγίας 81/177/ΕΟΚ, τα γεωργικά προϊόντα με προορισμό τη νήσο Helgoland θεωρούνται ως εξαγόμενα για την εφαρμογή των διατάξεων σχετικά με την πληρωμή των επιστροφών κατά την εξαγωγή.
Άρθρο 2
Ο παρών κανονισμός αρχίζει να ισχύει την 1η Αυγούστου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 1987.

Labels: 3
18